છેલ્લા 3 વર્ષથી અરમાન સાથે રિલેશનશીપ ધરાવતી 35 વર્ષીય નીરુ રંધાવાએ 3 જૂને સાંતાક્રૂઝ પોલીસ સ્ટેશનમાં ફરિયાદ નોંધાવી હતી કે, અરમાને તેને ધક્કો મારીને સીડી પરથી પાડી અને તેનું માથું દિવાલ સાથે અથડાવ્યું. જેના કારણે તેને 15 ટાંકા લેવા પડ્યા છે. અરમાન કોહલી સામે ગુનાહિત ધાકધમકી અને જાણી જોઈને ભારે ઈજા પહોંચાડવાનો ગુનો નોંધાયો. બુધવારે ધરપકડ બાદ કોહલીને કોર્ટમાં રજૂ કરાયો હતો. ગુરુવારે જસ્ટીસ આર.એમ. સાવંત અને રેવતી મોહિતે દેરેની બેંચે કોહલી પાસે આ પ્રકારનું કૃત્ય ફરી ન કરવાના શપથ લેવડાવ્યા. કોહલીના આ શપથવાળા નિવેદનને શુક્રવારે આર્થર રોડ જેલમાં મોકલવામાં આવ્યું. જણાવી દઈએ કે કોહલી બુધવારથી આર્થર રોડ જેલમાં બંધ હતો.